CELEX: 62020TN0663
Language: mt
Date: 2020-10-30 00:00:00
Title: Kawża T-663/20: Rikors ippreżentat fit-30 ta’ Ottubru 2020 – One Voice vs ECHA

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/28
            
         
      Rikors ippreżentat fit-30 ta’ Ottubru 2020 – One Voice vs ECHA
      (Kawża T-663/20)
      (2021/C 9/41)
      Lingwa tal-kawża: il-Franċiż
      
         Partijiet
      
      
         Rikorrent: One Voice (Strasbourg, Franza) (rappreżentant: A. Ghersi, avukat)
      
         Konvenuta: L-Aġenzija Ewropea għas-Sustanzi Kimiċi
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddeċiedi li l-Bord tal-Appell tal-ECHA wettaq żball ta’ evalwazzjoni tar-relazzjoni bejn ir-Regolament dwar il-Prodotti Kożmetiċi u r-Regolament REACH;
               
            
                  —
               
               
                  tiddeċiedi li l-Bord tal-Appell tal-ECHA kiser id-dispożizzjonijiet tar-Regolament REACH;
                  konsegwentement,
               
            
                  —
               
               
                  tannulla d-deċiżjoni tal-Bord tal-Appell tal-ECHA tat-18 ta’ Awwissu 2020 Nru A-009-2018;
               
            
                  —
               
               
                  tikkundanna lill-konvenuta għal-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-iżball ta’ evalwazzjoni tar-relazzjoni bejn ir-Regolament dwar il-Prodotti Kożmetiċi (1) u r-Regolament REACH (2). Skont ir-rikorrenti, il-Bord tal-Appell wettaq żball ta’ evalwazzjoni tal-Artikolu 18 tar-Regolament dwar il-Prodotti Kożmetiċi fil-kuntest tal-applikazzjoni tar-Regolament REACH u kiser l-għan li jrid jintlaħaq mir-Regolament dwar il-Prodotti Kożmetiċi fil-qasam tal-ittestjar fuq l-annimali. Fl-aħħar nett, ir-rikorrenti tqis li l-ECHA ma għandhiex kompetenza sabiex tagħti interpretazzjoni vinkolanti tar-relazzjoni bejn ir-ir-Regolament dwar il-Prodotti Kożmetiċi u r-Regolament REACH.
               
            
                  2.
               
               
                  It-tieni motiv ibbażat fuq il-ksur tad-dispożizzjonijiet tar-Regolament REACH. F’dan ir-rigward, ir-rikorrenti ssostni li r-Regolament REACH jimponi l-prinċipju ta’ projbizzjoni tal-ittestjar fuq l-annimali, ħlief jekk ma jkun hemm ebda soluzzjoni oħra. Issa, ebda tali eċċezzjoni ma ġiet identifikata mill-Bord tal-Appell fid-deċiżjoni kkontestata.
               
            
         (1)  Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kożmetiċi (ĠU 2009, L 342, p. 59, rettifika fil-ĠU 2017, L 191, p. 12).
      
         (2)  Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006, L 396, p. 1 u rettifiki fil-ĠU 2008, L 141, p. 22 u fil-ĠU 2009, L 36, p. 84).